CELEX: 32020Y0619(01)
Language: hu
Date: 2020-06-02 00:00:00
Title: Az Európai Rendszerkockázati Testület határozata (2020. június 2.) az Európai Rendszerkockázati Testület ERKT/2014/1 ajánlása és ERKT/2015/2 ajánlása szerinti egyes meghozott intézkedésekről szóló jelentések törléséről (ERKT/2020/10) 2020/C 205/07

19.6.2020   
               
               
                  HU
               
               
                  Az Európai Unió Hivatalos Lapja
               
               
                  C 205/13
               
            
         AZ EURÓPAI RENDSZERKOCKÁZATI TESTÜLET HATÁROZATA
         (2020. június 2.)
         az Európai Rendszerkockázati Testület ERKT/2014/1 ajánlása és ERKT/2015/2 ajánlása szerinti egyes meghozott intézkedésekről szóló jelentések törléséről
         (ERKT/2020/10)
         (2020/C 205/07)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 3. cikke (2) bekezdésének f) pontjára,
         tekintettel az Európai Rendszerkockázati Testület eljárási szabályzatának elfogadásáról szóló, 2011. január 20-i ERKT/2011/1 európai rendszerkockázati testületi határozatra (2)és különösen annak 20. cikkére,
         mivel:
         
                     (1)
                  
                  
                     Az Európai Rendszerkockázati Testület ERKT/2014/1 ajánlása (3) 2. szakasza 3. pontjának 1-3. bekezdése szerint az ajánlás címzettjeinek háromévente közölniük kell az Európai Rendszerkockázati Testülettel (ERKT), a Tanáccsal és a Bizottsággal az ajánlásnak való megfelelés érdekében hozott intézkedéseket, vagy megfelelően meg kell indokolniuk az intézkedés mellőzését. Az első jelentést minden címzettnek 2016. június 30-ig kellett megküldeni. Az első beérkezett jelentések csoportja képezte az alapját az ERKT ERKT/2014/1 ajánlás végrehajtására vonatkozó első megfelelőségi értékelésének. Az ERKT igazgatótanácsa 2019. február 1-jén jóváhagyta az értékelés következtetéseit, és a megfelelőségről szóló összefoglaló jelentést, amely értékeli az ERKT/2014/1 ajánlás címzettek általi végrehajtásának szintjét, 2019 májusában közzétették az ERKT honlapján.
                  
               
                     (2)
                  
                  
                     Az Európai Rendszerkockázati Testület ERKT/2015/2 ajánlása (4) 2. szakasza 3. pontjának 1. bekezdése szerint az érintett hatóságoknak kétévente jelentést kell tenniük az ERKT-nak és a Tanácsnak az ajánlás nyomán hozott intézkedésekről, vagy megfelelően meg kell indokolniuk az intézkedés mellőzését. Az első jelentés minden érintett hatóság tekintetében 2017. június 30-ig volt esedékes. Az ajánlásnak való megfelelőség értékelése még folyamatban van.
                  
               
                     (3)
                  
                  
                     Az Európai Rendszerkockázati Testület ERKT/2019/15 határozata (5) elhalasztotta az ERKT/2014/1 ajánlás és az ERKT/2015/2 ajánlás szerinti második jelentések benyújtási határidejét egy évvel, 2020. június 30-ig.
                  
               
                     (4)
                  
                  
                     Az ERKT tagjai, valamint az ERKT/2014/1 ajánlás és az ERKT/2015/2 ajánlás címzettjei értékelik a koronavírus (Covid19) hatásait, és a pénzügyi stabilitásra gyakorolt hatás enyhítését célzó számos intézkedésre törekednek. A Covid19 terjedéséhez társult jelentős kihívásokra figyelemmel megfelelő, hogy a címzetteknek nem kell benyújtani az ERKT/2014/1 ajánlás és az ERKT/2015/2 ajánlás szerinti, 2020. június 30-ig esedékes második jelentéseket.
                  
               
                     (5)
                  
                  
                     Ez a határozat nem érinti az ERKT/2014/1 ajánlás és az ERKT/2015/2 ajánlás szerinti következő jelentések benyújtására vonatkozó igényeket,
                  
               ELFOGADTA EZT A HATÁROZATOT:
         
            1. cikk
            Egyes meghozott intézkedésekről szóló jelentések törlése
            
               (1)   Az ERKT/2014/1 ajánlás címzettjeinek nem kell benyújtani a 2020. június 30-ig esedékes, az ajánlásnak való megfelelés érdekében hozott intézkedéseket vagy az intézkedés mellőzésének megfelelő indokolását tartalmazó második jelentést.
               Az (1) bekezdés semmiképpen nem érinti az ERKT/2014/1 ajánlás előírásainak megfelelően időszerű következő jelentések benyújtását.
            
            
               (2)   Az ERKT/2015/2 ajánlás címzettjeinek nem kell benyújtani a 2020. június 30-ig esedékes, az ajánlás nyomán hozott intézkedéseket vagy az intézkedés mellőzésének megfelelő indokolását tartalmazó második jelentést.
               A (2) bekezdés semmiképpen nem érinti az ERKT/2015/2 ajánlás előírásainak megfelelően időszerű következő jelentések benyújtását.
            
         
         
            2. cikk
            Hatálybalépés
            Ez a határozat 2020. június 3-án lép hatályba.
         
         
            Kelt Frankfurt am Mainban, 2020. június 2-án.
            
               
                  az ERKT titkárságának vezetője
               
               
                  az ERKT igazgatótanácsa nevében
               
               Francesco MAZZAFERRO
            
         
         
            (1)  HL L 331., 2010.12.15., 1. o.
         
         
            (2)  HL C 58., 2011.2.24., 4. o.
         
         
            (3)  Az Európai Rendszerkockázati Testület ERKT/2014/1 ajánlása (2014. június 18.) az anticiklikus tőkepufferráták meghatározására vonatkozó útmutatásról (HL C 293., 2014.9.2., 1. o.).
         
            (4)  Az Európai Rendszerkockázati Testület ERKT/2015/2 ajánlása (2015. december 15.) a makroprudenciális politikai intézkedések határokon átnyúló hatásainak értékeléséről és az ezen intézkedésekre vonatkozó önkéntes viszonosságról (HL C 97., 2016.3.12., 9. o.).
         
            (5)  Az Európai Rendszerkockázati Testület ERKT/2019/15 határozata (2019. június 28.) az Európai Rendszerkockázati Testület ERKT/2014/1 ajánlása és ERKT/2015/2 ajánlása szerinti egyes meghozott intézkedésekről szóló jelentések elhalasztásáról (HL C 264., 2019.8.6., 2. o.).